stanford-oval/wikipedia huggingface dataset:
HIPERLAN
Hiperlan/1

European Telecommunications Standards Institute (ETSI) aloitti WLAN-standardinsa kehittämisen vuonna 1991. Ensimmäinen hiperlan-standardi tuli julkaisukuntoon vuonna 1998. Hiperlan/1-standardi määrittelee ainoastaan radiotaajuustekniikalla toimivat verkot. Standardin määrittelemä yhteyden taajuus on 5 GHz ja verkkoyhteyksien nopeudeksi määritetään 23,5 Mbps. Hiperlan/1 käyttää tiedonsiirtoon viittä kanavaa, jotka sijoittuvat välille 5,15–5,35 GHz. Käytännössä tämä tarkoittaa sitä, että kolme kanavista on yhteyden muodostamiseen kaikille mahdollisia ja kahden kanavan käytön määrittävät kunkin valtion radiotaajuuksista vastaavat tahot. Hiperlan/1-standardi määrittelee OSI-mallin mukaisen fyysisen kerroksen ja siirtoyhteyskerroksen kuten IEEE 802.11 -standardi.
Hiperlanin protokollapinon kerrosmalli eroaa OSI-mallista jakamalla siirtoyhteyskerroksen LLC- (Logical Link Control) ja MAC-kerroksiin (Medium Access Control), jonka lisäksi MAC-kerroksen ja fyysisen kerroksen välissä on CAC-kerros (Channel Access and Control Layer).
Kanavankäyttökontrollin (CAC) tehtävä on hallita kanavankäyttöpyyntöjä kanavan sen hetkisen tilan sekä pyyntöjen prioriteetin perusteella. Kanavankäyttökontrolli toimii EY-NPMA–mekanismin avulla (Elimination-Yield Non-Preemptive Multiple Access mechanism), joka koodaa tiedon prioriteetista ja funktioista radiopulssiin ja lähettää sen kaistalle ennen data-pakettia. EY-NPMA:n avulla verkko saadaan toimimaan mahdollisimman vähäisillä pakettien yhteentörmäyksillä käyttäjien suurista lukumääristä huolimatta. EY-NPMA:n käyttö parantaa multimediasovellusten toimintaa WLAN-verkoissa.
Hiperlan/2

ETSI julkaisi hiperlan/2-standardin vuonna 2000. Hiperlan/2 tarjoaa edeltäjäänsä verrattuna uusia ominaisuuksia, joista mainittakoon verkon parempi tietoturva, nopeammat verkkoyhteydet ja aikakriittisyys. Hiperlan/2 käyttää 5 GHz:n taajuutta, kuten edeltäjänsä, mutta määrittää verkkoyhteyden nopeudeksi 54 Mbps. Se toimii käytännössä UMTS-, IP- ja ATM-verkkojen langattomana jatkeena. Hiperlan/2:n tietoturvaa on parannettu käyttämällä tiedon salaamiseen DES- ja 3DES-algoritmeja. Tämän lisäksi tukiasema ja mobiiliasema pystyvät autentikoimaan toisensa ennen lähettämistä.
Peruspalveluina HIPERLAN/2:ssa on datan, äänen ja videon siirto. Standardi määrittää tiedonsiirron aikakriittiseksi, mikä tarkoittaa sitä, että suuremman nopeuden tarvitsevat yhteystapahtumat saavat käyttöönsä enemmän kaistaa. Tämä on erittäin hyödyllinen ominaisuus tulevaisuuden videoneuvotteluita ja puheen siirtämistä silmällä pitäen.
HIPERACCESS on suunniteltu pitkän kantaman ratkaisuksi, jossa käytetään point-to-multipoint ratkaisua. Nopeus on tyypillisesti 25 Mbit/s. HIPERACCESSia on suunniteltu käytettäväksi UMTS-, ATM- ja IP-verkkojen jatkeena. Taajuusalueen 40,5–43,5 GHz käyttöönotosta on keskusteltu CEPT/ERC:n työryhmissä.
HIPERLINK on suunniteltu lyhyen kantaman hyvin nopeaksi protokollaksi käytettäessä HIPERLANia ja HIPERACCESSia. Se tarjoaa mahdollisuudet 155 Mbit/s nopeuteen yli 150 metrin matkalla. HIPERLINK käyttää taajuuskaistaa 17 GHz.
Käytännössä

Hiperlanin kilpailija IEEE 802.11 -standardi on yleinen WLAN-tuotteissa sekä Euroopassa että Yhdysvalloissa. Tämä johtuu lähinnä siitä, että 802.11-standardi on enemmän lähiverkkopuolelta ja perinteiset lähiverkkotuotteiden valmistajat tarttuivat siihen ETSI:n standardia hanakammin; ETSI puolestaan on perinteisesti keskittynyt matkapuhelinverkkoihin.
Standardointi

ETSI työskenteli HIPERLAN-standardin parissa vuosina 1991-1996. Vuonna 1996 ERC (European Radiocommunications Committee) määritteli HIPERLANin vastaamaan ETSI:n (European Telecommunications Standard Institute) standardia HIPERLANista. HIPERLAN toimii taajuuskaistalla 5 150-5 250 MHz ja taajuusalueella 5 GHz.
HIPERLAN/1 on kuvattu tarkemmin EN 300 652 -suosituksessa.
Ensimmäinen HIPERACCESS versio julkaistiin vuonna 2001. HIPERLINK-protokollan standardisointi sen sijaan on vielä kesken.
Aiheesta muualla

High Performance LAN (Hiperlan) (englanniksi)
HTC Desire Z

| HTC Desire Z |
| --- | --- |
 HTC Desire Z näppäimistö avattuna.
Valmistaja:  HTC Corporation
Käyttöverkot:  GSM 850/900/1800/1900
Mitat:  119 × 60,4 × 14,16 mm
Paino:  180 g
Näyttö:  3,7 tuuman kosketusnäyttö
Suoritin:  ARMv7 800 MHz Scorpion
Muisti:  512 MB RAM
Kamera:  5 megapikseliä
Radio:  on
Käyttöjärjestelmä:  Android 2.3.3 "Gingerbread"
Liitännät:  micro-USB, Bluetooth 2.1, IEEE 802.11 b/g/n, GPS
Infobox OKNimi-testi OK: 
HTC Desire Z on HTC Corporationin julkaisema fyysisellä QWERTY-näppäimistöllä varustettu matkapuhelin, jossa on 3,7 tuuman kapasitiivinen kosketusnäyttö. Se julkaistiin syyskuussa 2010.
HMAS Huon (M82)

| HMAS Huon |
| --- | --- |


Aluksen vaiheet
Rakentaja:  Australian Defence Industries, Newcastle, Uusi Etelä-Wales
Laskettu vesille:  25. heinäkuuta 1997
Palveluskäyttöön:  15. toukokuuta 1999
Tekniset tiedot
Uppouma:  732 t
Pituus:  52,5 m
Leveys:  9,9 m
Syväys:  3 m
Koneteho:  1 × Fincantieri GMT -dieselmoottori 3 × Isotta Franschini 1300 -dieselmoottoria 3 × sähköhydraulistamoottoria 1 × Riva Calzoni APU
Nopeus:  14 solmua
Miehistöä:  46
Aseistus
Aseistus:  1 × MSI DS 30B 30 mm tykki
Miinantorjuntajärjestelmät:  2 × Bofors SUTEC Double-Eagle Mk2 2 × MEL Aviation Super Barricade soihdunheitin
HMAS Huon (viirinumero M82) on Australian laivaston vuonna 1999 palvelukseenotettu Huon-luokan miinantorjunta-alus.
Valmistus

Alus tilattiin Australian Dedence Industriesiltä Newcastlesta Uudesta Etelä-Walesista. Alus laskettiin vesille 25. heinäkuuta 1997 ja se otettiin palvelukseen 15. toukokuuta 1999.
Palvelus

Alus on palveluksessa vuonna 2017.
HMS Triton (N15)

| HMS Triton |
| --- | --- |


Aluksen vaiheet
Rakentaja:  Vickers Armstrong, Barrow-in-Furness
Kölinlasku:  28. elokuuta 1936
Laskettu vesille:  5. lokakuuta 1937
Palveluskäyttöön:  9. marraskuuta 1938
Loppuvaihe:  upotettu 18. joulukuuta 1940
Tekniset tiedot
Uppouma:  1 090 t (pinnalla) 1 575 t (sukelluksissa)
Pituus:  83,82 m
Leveys:  8,08 m
Syväys:  4,98 m
Koneteho:  2 500 bhp/1 450 shp
Nopeus:  15,25 solmua (pinnalla) 9 solmua (sukelluksissa)
Miehistöä:  59
Aseistus
Aseistus:  10 x 21" (533 mm) torpedoputkea
HMS Triton (viirinumerot 15T ja N15) oli Britannian kuninkaallisen laivaston vuonna 1938 vesillelaskettu T-luokan sukellusvene, joka tuhoutui 18. joulukuuta 1940 toisessa maailmansodassa.
Valmistus

Alus tilattiin 23. maaliskuuta 1936 Vickers Armstrongilta Barrow-in-Furnessista, missä köli laskettiin 28. elokuuta 1936. Alus laskettiin vesille 5. lokakuuta 1937 ja otettiin palvelukseen 9. marraskuuta 1938.
Palvelus

Alus määrättiin 2. sukellusvenelaivueeseen. Se lähti 2. syyskuuta 1939 Portsmouthista Dundeehen saattajanaan HMS Sardonyx. Hastingsin edustalla HMS Beagle vapautti Sardonyxin saattotehtävästä jatkaen Tritonin saattamista. Seuraavana päivänä Humberin majakkalaivan kohdalta sukellusvene jatkoi matkaansa yksin. Se saapui Dundeehen 4. syyskuuta kiinnittyen laituriin HMS Oxleyn viereen.
Ensimmäiselle partiomatkalleen alus lähti 5. syyskuuta Dundeesta Norjan lounaisrannikolle Stavangerin alueelle. Se upotti 10. syyskuuta Oxleyn, joka ei vastannut tunnistusviestiin. Uponneesta sukellusveneestä pelastui vain kaksi miestä. Triton palasi Rosythiin 22. syyskuuta ja jatkoi matkaansa Dundeehen, jonne alus saapui 24. syyskuuta.
Toiselle partiomatkalleen alus lähti 6. lokakuuta Norjan etelärannikolle Kristiansandin ja Stavangerin välille. Se palasi 24. lokakuuta Rosythiin. Alus lähti 6. marraskuuta kolmannelle matkalleen Skagerrakin alueelle. Ennen partiointialueelle siirtymistä alus harjoitteli HMS Grimsbyn kanssa. Se palasi 21. marraskuuta Rosythiin. Neljännelle matkalleen alus lähti 4. joulukuuta jälleen Norjan lounaisrannikolle lähelle Stavangeria, mistä se palasi 19. joulukuuta Rosythiin.
Alus siirrettiin 20. joulukuuta huollettavaksi Rosythin telakalle, mistä se vapautui jouluaattona.
Alus laukaisi 10. huhtikuuta Saksan aloittaessa operaatio Weserübungin Saksan laivaston saattueeseen kuusi torpedoa, joista kolme osui maaliin upottaen Friedenaun, Wigbertin ja V1507:n (ex-RAU VI). Uppoamisten seurauksena noin 900 saksalaissotilasta sai surmansa. Kuukautta myöhemmin alus upotti jälleen kuljetusaluksen Norjan rannikolla.
Syyskuussa 1940 alus siirrettiin Välimerelle päällikkönään luutnantti E. F. Pizey. Aleksandriaan sijoitettu alus partioi Välimerellä ja upotti lokakuussa Genovan edustalla rahtialuksen. Alus tulitti kansitykillä Vadoa ja Savonaa.
Alus lähti 28. marraskuuta partiomatkalle Otrantonsalmeen päällikkönään komentajakapteeni G. C. I. St. B. S. Watkins eikä koskaan palannut. Sen uskotaan hyökänneen 6. joulukuuta italialaisen rahtialuksen Olimpian ja sen saattajien kimppuun Durazzon edustalla. Aluksen tuhoutuminen voi johtua joko miinaan osumisesta tai sitten saattajana toimineen torpedovene RN Clion onnistuneesta syvyyspommi-iskusta.
Päälliköt

Aluksen päällikköinä olivat:
Hugh Patrick de Crecy Steel 7. kesäkuuta 1938 - 25. marraskuuta 1939
Edward Fowle Pizey 25. marraskuuta 1939 - 19. elokuuta 1940
Guy Claud Ian St. Barbe Slade Watkins 19. elokuuta - 18. joulukuuta 1940
HTC J Butterfly

HTC J butterfly
HTC J Butterfly on HTC Corporationin Japanissa lippulaivapuhelimena huhtikuussa 2012 julkaisema puhelin. Se tuli myyntiin saman vuoden elokuussa. Puhelimessa on kaksoisytiminen Qualcomm Snapdragon S4 "Krait" -prosessori, 2 gigatavua keskusmuistia, 5 tuuman 1080p (1 920 x 1 080) Super LCD 3 -näyttö, WiMax -taajuuksien tuki sekä Android 4.1 Jelly Bean. Puhelinta on saatavilla vain Japanin markkinoilla, mutta siitä on tulossa luultavasti kansainvälinen versio muodossa tai toisessa.selvennä
Kosketuslukko

Kosketuslukko on elektromekaaninen lukituslaite. Elektromekaanisessa avainjärjestelmässä yhdistyvät mekaaninen avain ja elektroninen tunniste. Kosketuslukossa mekaanisen lukitusjärjestelmän ohjaukseen on yhdistetty elektroniikan avulla kosketuksella suoritettava lukituksen ohjaus. Kosketusohjaus voidaan tehdä esim. kapasitiivisen tai biometrisen tunnistuksen (sormenjälkilukijan) avulla.
Kosketuslukon konkreettisin etu saavutetaan lukkolaitteen käytön helppoudessa, kun mekaanisia avaimia ei tarvitse kantaa mukana. Käyttämällä biometristä tunnistusta, voidaan lukituksen käyttäjä myös yksilöidä.
HMAS Lachlan

| HMAS Lachlan |
| --- | --- |


Aluksen vaiheet
Rakentaja:  Morts Dock and Engineering Company, Sydney
Kölinlasku:  22. maaliskuuta 1943
Laskettu vesille:  25. maaliskuuta 1944
Palveluskäyttöön:  14. helmikuuta 1945
Poistui palveluskäytöstä:  5. lokakuuta 1949
Tekniset tiedot
Uppouma:  1 340 t (standardi) 1 923 t (kuormattu)
Pituus:  91,85 m (kokonaispituus)
Leveys:  11,18 m
Syväys:  3,66 m
Koneteho:  5 500 ihp (4,1 MW)
Nopeus:  20 solmua
Miehistöä:  140
Aseistus
Aseistus:  2 × QF 4"/L40 Mk XIX -tykkiä yksiputkisina CP Mk XXIII -asennuksina 2 × Bofors 40 mm  5 × Oerlikon 20 mm 1 × Hedgehog-sukellusveneentorjuntaheitin 150 syvyyspommia
HMS Lachlan (viirinumero K364) oli Australian kuninkaallisen laivaston vuonna 1945 palvelukseenotettu River-luokan fregatti, joka osallistui Tyynenmeren sodan loppunäytökseen.
Valmistus

Alus tilattiin 2. kesäkuuta 1942 Morts Dock and Engineering Companyltä Sydneystä, missä köli laskettiin 22. maaliskuuta 1943. Alus laskettiin vesille 25. maaliskuuta 1944 kumminaan Australian pääministerin Sculinin puoliso ja otettiin palvelukseen 14. helmikuuta 1945 ensimmäisenä päällikkönään komentajakapteeni George D. Tancred.
Koski (Hattula)

Koski on kylä Hattulan kunnassa Kanta-Hämeessä. Nimensä se on saanut kylän lävitse virtaavasta joesta ja koskista. Kosken kylässä sijaitsee vuoteen 2011 asti toiminut Mauri Sariolan koulu (entinen Kosken koulu).
Hattulan vaakuna
Kosketustartunta

Kosketustartunta on tartuntatautien leviämistapa, jossa mikrobit siirtyvät ihmisestä toiseen käsien välityksellä. Tartunta voi levitä suoraan ihmisestä toiseen, esimerkiksi kätellessä, tai välillisesti. Välillinen tartunta tapahtuu sellaisten esineiden kautta, joihin taudinkantaja on koskenut. Taudinaiheuttajat siirtyvät esineen pinnalta seuraavien siihen tarttuvien käsiin. Esimerkiksi ovenkahvat ovat tyypillisiä kohteita, joiden kautta tartunta leviää välillisesti.  Kosketustartunta on yleisin tapa, jolla mikrobit ja infektiot leviävät. Hyvä käsihygienia ehkäisee tehokkaasti kosketustartuntojen leviämistä.
HMS Orwell (1898)

| HMS Orwell |
| --- | --- |


Aluksen vaiheet
Rakentaja:  Laird, Son and Company, Birkenhead
Kölinlasku:  9. marraskuuta 1897
Laskettu vesille:  29. syyskuuta 1898
Palveluskäyttöön:  tammikuu 1900
Loppuvaihe:  myyty romutettavaksi 1922
Tekniset tiedot
Uppouma:  360 t (standardi) 410 t (max)
Pituus:  65,91 m (kokonaispituus)
Leveys:  6,55 m
Syväys:  2,92 m
Koneteho:  6 300 ihp
Nopeus:  30 solmua (suunniteltu)
Miehistöä:  63
Aseistus
Aseistus:  1 × QF 12 naulan 12 cwt laivatykki 3 × QF 6 naulan Hotchkiss -tykkiä 2 × 18" torpedoputkea
HMS Orwell oli Britannian kuninkaallisen laivaston lunastama Laird, Son and Companyn suunnittelema ja toteuttama torpedovenehävittäjä eli niin sanottu valmistajan spesiaali.
Valmistus

Toukokuussa 1897 aloitti amiraliteetti keskustelut telakoiden kanssa alusten valmistuksesta. Lairdin telakka oli mukana keskusteluissa, joissa tarjottiin 55 533 punnalla paranneltua toisintoa jo toimitetuista aluksista. Amiraliteetti hyväksyi tarjouksen pienin muutoksin.
Köli laskettiin 9. marraskuuta 1897 telakkanumerolla 633. Alus laskettiin vesille 29. syyskuuta 1898 ja valmistui tammikuussa 1900. Laivasto osti sen vuotta myöhemmin.
Palvelus

Orwellin savuhormit pidennettiin pian palvelukseen oton jälkeen. Alus siirrettiin huhtikuussa 1900 Välimerelle, mistä se palasi 1906 Britteinsaarille. Se osallistui ensimmäiseen maailmansotaa. Alus myytiin 1. heinäkuuta 1922 romutettavaksi Castlelle Plymouthiin.
HIMin diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 8 |  |
| ↙Kokoelmat | 5 |  |
| ↙EP:t | 2 |  |
| ↙Singlet | 28 |  |
| ↙Videot | 3 |  |
| ↙Musiikkivideot | 29 |  |
HIM oli suomalainen, viisihenkinen rockia ja metallia soittava yhtye. Yhtye itse kuvailee musiikkiaan ”love metalliksi”, kriitikot usein alternative rockiksi, hard rockiksi, goottirockiksi, metalliksi tai popiksi.
Studioalbumit

Greatest Lovesongs Vol. 666 (1997)
Razorblade Romance (1999)
Deep Shadows and Brilliant Highlights (2001)
Love Metal (2003)
Dark Light (2005)
Venus Doom (2007)
Screamworks: Love in Theory and Practice (2010)
Tears on Tape (2013)
Kokoelmat

And Love Said No – The Greatest Hits 1997–2004 (2004)
Uneasy Listening Vol. 1 (2006)
Uneasy Listening Vol. 2 (2007)
Uneasy Listening Vol. 1 & 2 (2007)
XX – Two Decades of Love Metal (2012)
EP:t

666 Ways to Love: Prologue (1996)
Live in Hel (2012)
Singlet

| --- | --- |
 When Love and Death Embrace (1997)  Wicked Game (1998)  Your Sweet Six Six Six (1998)  It's All Tears (Drown in This Love) (1999) (Promo)  Join Me in Death (1999)  Right Here in My Arms (2000)  Poison Girl (2000)  Gone with the Sin (2000)  Pretending (2001)  In Joy and Sorrow (2001)  Heartache Every Moment (2002)  Close to the Flame (2002) (Promo)  The Single Collection: 10xCD-single (2002)  The Funeral of Hearts (2003)  Buried Alive by Love (2003)  The Sacrament (2003) :  Solitary Man (2004)  And Love Said No (2004)  Wings of a Butterfly (2005)  Vampire Heart  (2005)  Killing Loneliness (2006)  Under the Rose (2006) (Promo)  In Joy and Sorrow/Pretending: Uneasy Listening Vol. 1-versio (2006)  The Kiss of Dawn (2007)  Bleed Well (2007) (Promo)  Heartkiller (2010)  Scared to Death (2010) (Promo)  Scared to Death (Diamond Cut Remix) (2010) (Promo) SWRMXS Version  Strange World (2012) (Promo)  All Lips Go Blue (2013) (Promo)  Into the Night (2013) (Promo)  Tears on Tape (2013) (Promo)
DVD

HIM – Video Collection: 1997-2003: ei ole julkaistu virallisesti Suomessa (2004)
Love Metal Archives vol. 1 (2005)
Digital Versatile Doom (2008)
Musiikkivideot

| --- | --- |
 ”Wicked Game” (Kaivopuisto-versio) – 1996  ”Wicked Game” (Saksan versio: vuodenajat) – 1998  ”When Love And Death Embrace” – 1999  ”Join Me in Death" (The 13th Floor -versio, lasershow) – 1999  ”Right Here in My Arms” – 2000  ”Poison Girl” – 2000  ”Poison Girl” (keikka-versio) – 2000  ”Gone With The Sin” (suomalainen versio) – 2000  ”Gone With The Sin” (saksalainen versio) – 2000  ”Join Me in Death” (Ice Version) – 2000  ”Wicked Game” (razorblade-remix: stripteaseklubi-versio) – 2000  ”Pretending” – 2001  ”In Joy And Sorrow” – 2001  ”Heartache Every Moment” – 2001  ”Heartache Every Moment” (Haggard-versio) – 2001  ”Close to the Flame” – 2001  ”Buried Alive By Love” – 2002  ”The Funeral of Hearts” – 2003 :  ”The Sacrament” – 2003  ”Solitary Man” – 2004  ”And Love Said No” – 2004  ”Wings of a Butterfly” – 2005  ”Killing Loneliness” (peepshow-versio) – 2005  ”Killing Loneliness” (Yhdysvaltain markkinoille, katedraali-versio) – 2006  ”The Kiss of Dawn” – 2007  ”Bleed Well” – 2007  ”Heartkiller” – 2010  ”Scared To Death” – 2010  ”Ode to Solitude” – 2010  ”Like St. Valentine” – 2010  ”In Venere Veritas” – 2010  ”Shatter Me with Hope” – 2010  ”Strange World” – 2012  "Tears on Tape" – 2013  "All Lips Go Blue" – 2013  "Into The Night" – 2013
HMS Kashmir (F12)

| HMS Kashmir |
| --- | --- |
 HMS Kashmir

Aluksen vaiheet
Rakentaja:  John I. Thornycroft and Company, Woolston
Kölinlasku:  18. marraskuuta 1937
Laskettu vesille:  4. huhtikuuta 1939
Palveluskäyttöön:  26. lokakuuta 1939
Poistui palveluskäytöstä:  upotettu 23. toukokuuta 1941
Tekniset tiedot
Uppouma:  1 717 t (standardi) 2 367 t (max)
Pituus:  108,6 m
Leveys:  10,90 m
Syväys:  3,8 m
Koneteho:  40 000 hv
Nopeus:  36 solmua
Miehistöä:  183
Aseistus
Aseistus:  6 × QF 4,7"/L45 (120 mm) Mk XII -tykkiä kaksiputkisina Mk XIX -asennuksina 4 × QF 2 naulan Mk VIII -ilmatorjuntatykkiä neliputkisena Mk VII -asennuksena 2 × nelipiippuista Vickers .50" Mk III -ilmatorjuntakonekivääriä 10 × 21" (533 mm) PR Mk II -torpedoputkea
HMS Kashmir (viirinumero F12) oli Britannian kuninkaallisen laivaston K-luokan hävittäjä, joka palveli toisessa maailmansodassa.
Valmistus

Alus tilattiin maaliskuussa 1937 osana vuoden 1937 laivasto-ohjelmaa John I. Thornycroft and Companyltä Woolstonista, missä köli laskettiin 11. lokakuuta nimellä HMS Javelin. Alus laskettiin vesille 21. maaliskuuta 1939 nimettynä HMS Kashmiriksi ja se valmistui 10. lokakuuta, jolloin sen sopimuksen mukaisena hintana oli 391 570 puntaa ilman Amiraliteetin toimittamia ase- ja viestijärjestelmiä.
Palvelus

Palvelukseen otettaessa alus liitettiin Kotilaivaston K-luokan hävittäjistä muodostettuun 5. hävittäjälaivueeseen miehitettynä Portsmouthin varikon henkilöstöllä. Koeajojen aikana alus törmäsi hinaajaan, minkä vuoksi se palasi telakalle korjattavaksi. Palvelukseen alus palasi 26. lokakuuta jatkamaan koeajoja.
Alus saattoi 10. marraskuuta matkallaan Rosythiin tukikohtalaiva HMS Dunluce Castlea. Alus saapui 12. marraskuuta Scapa Flowhun liittyen laivueeseensa. Se upotti 29. marraskuuta Shetlanninsaarten vesillä yhdessä HMS Kingstonin ja HMS Icaruksen kanssa Saksan laivaston sukellusvene U-35:n (60°53′N, 02°47′E).
Palvelus > 1941

Alus poistui 10. tammikuuta 1941 viirikön mukana Clydestä, jonne ne oli sijoitettu vuoden vaihteessa suojaamaan saattueita. Alus sijoitettiin 18. tammikuuta takaisin Plymouthiin. Alus suojasi 20. helmikuuta laivueen mukana HMS Intrepidiä, Icarusta ja Impulsivea, jotka laskivat miinakentän Brestin edustalle (operaatio GS).
Kashmir ja Kipling suojasivat 24. maaliskuuta miinalaiva HMS Abdielia laskettaessa miinoja Brestin edustalle (operaatio GV). Alus suojasi 28. maaliskuuta laivueen mukana Intrepidiä, Icarusta ja Impulsivea, jotka laskivat miinoja Brestin edustalle.
Huhtikuussa alus määrättiin siirtymään laivueen mukana Välimerelle. Laivue sijoitettaisiin siirtoa varten iskuosastoksi Maltalla. Alus aloitti 21. huhtikuuta laivueen mukana Gibraltarille, josta laivue jatkoi matkaa 24. huhtikuuta suojaten samalla ilmatorjuntaristeilijä HMS Didoa sekä miinalaiva Abdielia. Alukset muodostivat Force S:n operaatio Salientissa. Osasto saapui 28. huhtikuuta Maltalle, jossa laivue vapautti 14. hävittäjälaivueen.
Kashmir sekä laivueen muut alukset muodostivat Maltalla olevan osaston Force K:n, jonka tehtävänä oli häiritä akselivaltojen Italiasta Pohjois-Afrikkaan matkaavia saattueita.
Alus lähti 1. toukokuuta osaston mukana ensimmäiselle torjuntamatkalle. Osaston palattua seuraavana päivänä Maltalle alus jäi sataman suulle muiden jatkaessa satamaan. Alus liittyi risteilijä HMS Gloucesterin suojaksi yhdessä Kiplingin kanssa matkalle Gibraltarille, kun sataman suu meni tukkoon Jerseyn upottua siihen osuttuaan miinaan.
Osasto saapui 4. toukokuuta Gibraltarille. Alukset muodostivat seuraavana päivänä operaatio Tiikerin Force D:n, jonka tehtävänä oli suojata saattuetta Maltalle. Hävittäjät palasivat 9. toukokuuta laivueeseensa saattueen saavuttua Maltan edustalle. Force K tulitti 10. toukokuuta Benghazia ennen paluutaan Maltalle 11. toukokuuta.
Kashmir määrättiin 21. toukokuuta laivueen mukana tukemaan Kreetan puolustusta. Laivue purjehti vielä samana päivänä Maltalta liittyäkseen Välimeren laivastoon saaren edustalla. Alus partioi 22. toukokuuta Kreetan pohjoispuolella yhdessä HMS Kellyn ja Kiplingin kanssa estämässä saksalaisten joukkojen siirtoa saarelle. Alukset myös antoivat tulitukea Málemen lentokentän puolustajille.
Osasto joutui 23. toukokuuta voimakkaaseen ilmahyökkäykseen, jolloin Kashmiriin osui pommi. Alus upposi parissa minuutissa Gávdosin eteläpuolelle. Kipling pelasti alukselta 159 eloonjäänyttä.
Hakkala

Hakkala on kylä Salon kaupungin Särkisalossa. Kylä sijaitsee Särkisalon mantereenpuoleisessa osassa meren rannalla Verkkorannan ja Taamarlan välissä.
Hakkalan asutus sijaitsee rannan tuntumassa Hakkalan tilan ympäristössä. Osa asutuksesta on muuttunut kesämökeiksi. Yhtenäinen asutus yltää Taamarlan puolelle. Hakkalan asutus on pitkälti entisen Hakkalan höyrysahan peruja. Saha sijaitsi merenlahden vastarannalla Hästön puolella. Kylässä on toiminut Finbyn osuuskauppa ja Mannermaan kansakoulu. Kylä hiljeni sahan lakkauttamisen myötä sotien jälkeen.
HMS Orion (1910)

| HMS Orion |
| --- | --- |
 HMS Orion

Aluksen vaiheet
Rakentaja:  Portsmouthin telakka
Kölinlasku:  29. marraskuuta 1909
Laskettu vesille:  20. elokuuta 1910
Palveluskäyttöön:  2. tammikuuta 1912
Poistui palveluskäytöstä:  1922
Loppuvaihe:  myyty romuksi
Tekniset tiedot
Uppouma:  22 000 t (tyhjänä) 25 870 t (kuormattuna)
Pituus:  177 m
Leveys:  27 m
Syväys:  7,5 m
Koneteho:  27 000 shp
Nopeus:  21 solmua
Miehistöä:  752 - 1 100
Aseistus
Aseistus:  10 × BL 13,5" (342,5 mm) Mk V -tykkiä kaksoistorneissa 16 × BL 4" (101,6 mm) Mk VII -tykkiä 3 × 21" (533 mm) torpedoputkea
HMS Orion oli Britannian kuninkaallisen laivaston Orion-luokan taistelulaiva.
Valmistus

Alus tilattiin Portsmouthin telakalta, missä köli laskettiin 29. marraskuuta 1909. Alus laskettiin vesille 20. elokuuta 1910 ja otettiin palvelukseen 2. tammikuuta 1912.
Palvelus

Palvelukseen otettaessa alus liitettiin Kotilaivastoon. Ensimmäisen maailmansodan syttyessä Orion liitettiin osaksi 2. taistelulaivaviirikköä Suureen laivastoon (engl. Grand Fleet), joka koottiin Orion -luokan ja King George V -luokan taistelulaivoista. Se otti 1916 osaa Skagerrakin taisteluun, missä se ei kärsinyt vaurioita.
Alus poistettiin 1922 palveluksesta ja myytiin romutettavaksi.
Aiheesta muualla

Maritimequestin kuvagalleria HMS Orion
Orion-luokan taistelulaivat
HMAS Melbourne (1912)

| HMAS Melbourne |
| --- | --- |
 HMAS Melbourne

Aluksen vaiheet
Rakentaja:  Cammell Laird, Birkenhead
Kölinlasku:  4. huhtikuuta 1911
Laskettu vesille:  30. toukokuuta 1912
Palveluskäyttöön:  18. tammikuuta 1913
Loppuvaihe:  myyty romutettavaksi 1929
Tekniset tiedot
Uppouma:  5 400 t
Pituus:  139,5 m
Leveys:  15,2 m
Syväys:  6,0 m
Nopeus:  23,2 solmua (43 km/h)
Miehistöä:  485
Aseistus
Aseistus:  8 × BL 6″/L50 (152 mm) Mk IX -tykkiä 4 × QF 3 naulan tykkiä 1 × 12 naulan tykki 2 × .50″ Maxim-konekivääriä 8 × .303" Lewis-konekivääriä 2 × 21″ torpedoputkea 1 × lentokone
HMAS Melbourne oli Australian kuninkaallisen laivaston Sydney-luokan kevyt risteilijä.